Vicipaedia Arabica
Vicipaedia Arabica (ويكيبيديا العربية Wīkībīdyā al-ʿArabiyya sive ويكيبيديا، الموسوعة الحرة Wīkībīdyā, al-Mawsūʿa al-Ḥurra) est encyclopaedia generis wiki et editio Arabica Vicipaediae apud Vicimedia publicata. Mense Iulio anni 2003 incepta est; mense Maio anni 2009 habuit paginarum 97 784, usorum 196 167, magistratus 25, imaginum 5479. Omnium Vicipaediarum est vicensima sexta quod ad magnitudinem pertinet, tertia ad profunditatem. In Syria, Vicipaedia Arabica obstructa est, nulla ratione proclamata, a die 30 Aprilis 2008, sed aliae Vicipaediae non obstructae sunt. Die 13 Februarii 2009, obstructio abrupta est.